

# Αποστολή Εγγράφου σε Τμήμα

Εάν βρισκόμαστε σε μία διεύθυνση κάτω από την οποία υπάρχουν υφιστάμενα τμήματα, τότε το Docutracks παρέχει μία ενέργεια, η οποία ονομάζεται «Αποστολή σε Τμήμα». Μέσω αυτής της ενέργειας ο χρήστης, αντί να ψάχνει από όλο το οργανόγραμμα του φορέα να βρει τα υφιστάμενα τμήματά του, το Docutracks του εμφανίζει μία λίστα, η οποία περιέχει μόνο αυτά. Για να ξεκινήσει η αποστολή σε τμήμα ο χρήστης κάνει κλικ στο θέμα του εγγράφου.




Εικόνα 8: Επιλογη Θεματοσ Εγγραφου

Στο κάτω μέρος της οθόνης εμφανίζεται η «Επισκόπηση Εγγράφου». Από το δεξί μέρος, στην καρτέλα των ενεργειών, επιλέγει «Αποστολή Σε Τμήμα».




Εικόνα 9: Επιλογη Αποστολη Σε Τμημα

Στην οθόνη του εμφανίζεται η λίστα με τα υφιστάμενα τμήματα.




Εικόνα 10: Λιστα Υφισταμενων Τμηματων

Από τη λίστα επιλέγει κάθε τμήμα στο οποίο επιθυμεί να αποστείλει το έγγραφο. Στο κάθε τμήμα έχει τη δυνατότητα να επιλέξει και μια ενέργεια κατά την αποστολή. Την ενέργεια αυτή καλείται να την επιλέξει από την υπολίστα στο δεξί μέρος.



Εικόνα 11: Επιλογη Τμηματων

Κατά την αποστολή, δίνεται και η δυνατότητα καταγραφής σχολίων.



Εικόνα 12: Επισυναψη Σχολιου Κατα την Αποστολη

Με την επιλογή του κουμπιού «Αποστολή» στο κάτω αριστερά μέρος του παραθύρου, ολοκληρώνεται η διαδικασία αποστολής σε τμήμα.